CELEX: 52013PC0061
Language: lt
Date: 2013-02-08
Title: Pasiūlymas TARYBOS DIREKTYVA kuria dėl Kroatijos stojimo adaptuojamos tam tikros bendrovių teisės srities direktyvos

|
			
		
		
		52013PC0061
		
			Pasiūlymas TARYBOS DIREKTYVA kuria dėl Kroatijos stojimo adaptuojamos tam tikros bendrovių teisės srities direktyvos /* COM/2013/061 final - 2013/0040 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO APLINKYBĖS
Siūloma Tarybos direktyva, kuria adaptuojamos
tam tikros bendrovių teisės srities direktyvos, yra būtina
dėl Kroatijos Respublikos stojimo į Europos Sąjungą.
2011 m. gruodžio
9 d. Briuselyje visos Europos Sąjungos valstybės narės ir
Kroatijos Respublika pasirašė Sutartį dėl Kroatijos Respublikos
stojimo į Europos Sąjungą[1].
Stojimo sutarties 3 straipsnio 3 dalyje nurodyta,
kad ji įsigalioja 2013 m. liepos 1 d., jei iki tos dienos bus
deponuoti visi ratifikavimo dokumentai.
Stojimo sutarties 3 straipsnio 4 dalyje nurodyta,
kad Sąjungos institucijos gali iki stojimo priimti, inter alia,
Akto dėl Kroatijos Respublikos stojimo sąlygų[2] 50
straipsnyje nurodytas priemones. Šios priemonės įsigalioja tik tuo
atveju, jei įsigalioja Stojimo sutartis, jos įsigaliojimo dieną.
Stojimo akto 50 straipsnyje nurodyta, kad tais
atvejais, kai dėl stojimo būtina daryti iki įstojimo dienos
institucijų priimtų aktų adaptacijas ir kai būtinos
adaptacijos nebuvo numatytos Akte ar jo prieduose, Taryba arba Komisija (jeigu
pirminį aktą priėmė Komisija), priima būtinus aktus. 
Baigiamojo akto[3] 2 punkte nurodyta, kad valstybės
narės ir Kroatija, tvirtindamos Stojimo sutartį, pasiekė
politinį susitarimą dėl institucijų priimtų aktų
adaptacijų; Stojimo sutarties Aukštosios Susitariančiosios Šalys
prašo Tarybos ir Komisijos priimti tas adaptacijas iki įstojimo pagal
Stojimo akto 50 straipsnį, prireikus jas papildžius ir atnaujinus
atsižvelgiant į Sąjungos teisės raidą.
Siūloma Tarybos direktyva apima visų
Tarybos bei Europos Parlamento ir Tarybos direktyvų technines adaptacijas,
kurias būtina priimti dėl Kroatijos stojimo, bendrovių
teisės srityje, atitinkančioje 6 derybų skyrių. Visos šios
adaptacijos yra techninės.
Šis pasiūlymas – vienas iš daugelio Komisijos
Tarybai pateiktų Tarybos direktyvų pasiūlymų, kuriais
į atskirus Tarybos direktyvų pasiūlymus sujungiamos Tarybos
direktyvų bei Europos Parlamento ir Tarybos direktyvų techninės
adaptacijos, atitinkančios skirtingus derybų skyrius. Tokia
struktūra siekiama, kad valstybėms narėms būtų
paprasčiau perkelti direktyvas į jų teisės sistemas.
Šį teisės aktų pasiūlymų rinkinį, kurį
Komisija perdavė Tarybai, sudaro tiek įvairūs Tarybos
direktyvų pasiūlymai, tiek vieno Tarybos reglamento, apimančio
atitinkamus Europos Parlamento ir Tarybos reglamentus ir sprendimus,
pasiūlymas bei atitinkami Tarybos reglamentai ir sprendimai. Tokio metodo
laikytasi ir praeityje, Bulgarijai ir Rumunijai stojant į ES[4].
Numatoma, kad visi šio rinkinio teisės aktai
bus paskelbti Europos Sąjungos oficialiajame leidinyje tą
pačią dieną.
Šiame ir kituose šio rinkinio pasiūlymuose
bus atsižvelgta į technines teisyno, paskelbto Europos Sąjungos
oficialiajame leidinyje iki 2012 m. rugsėjo 1 d.,
adaptacijas. Viena vertus, taip norima skirti pakankamai laiko atitinkamiems
teisėkūros procesams ir, kita vertus, suteikti valstybėms
narėms galimybę įvykdyti susijusias direktyvų
perkėlimo ir pranešimo prievoles. Po 2012 m. rugsėjo 1 d. Europos
Sąjungos oficialiajame leidinyje paskelbto teisyno galimos adaptacijos
bus numatytos pačiuose aktuose arba tinkama tvarka padarytos vėliau.
Be to, Komisija ketina 2013 m. liepos mėn. pradžioje neoficialiai
pateikti valstybėms narėms tokių teisės aktų
sąrašą.
2.           KONSULTACIJŲ SU SUINTERESUOTOSIOMIS
ŠALIMIS IR POVEIKIO VERTINIMO REZULTATAI
Kadangi šis pasiūlymas yra visiškai techninio
pobūdžio ir nereikalauja politinių sprendimų, rengti
konsultacijas su suinteresuotosiomis šalimis ar atlikti poveikio vertinimą
būtų buvę netikslinga.
3.           TEISINIAI PASIŪLYMO ASPEKTAI
Pasiūlymo teisinis pagrindas – Akto dėl
Kroatijos Respublikos stojimo sąlygų 50 straipsnis.
Subsidiarumo ir proporcingumo principų yra
visapusiškai laikomasi. Imtis Sąjungos lygmens veiksmo reikia pagal
subsidiarumo principą (ES sutarties 5 straipsnio 3 dalis), nes
pasiūlymas susijęs su Sąjungos priimtų teisės
aktų techninėmis adaptacijomis. Pasiūlyme laikomasi
proporcingumo principo (ES sutarties 5 straipsnio 4 dalis), nes jo nuostatomis
reglamentuojama tik tai, kas būtina nustatytam tikslui pasiekti.
4.           POVEIKIS BIUDŽETUI
Pasiūlymas neturi poveikio Sąjungos
biudžetui. 
2013/0040 (NLE)
Pasiūlymas
TARYBOS DIREKTYVA
kuria dėl Kroatijos stojimo adaptuojamos
tam tikros bendrovių teisės srities direktyvos
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo,
atsižvelgdama į Kroatijos Respublikos
stojimo sutartį, ypač į jos 3 straipsnio 4 dalį,
atsižvelgdama į Aktą dėl
Kroatijos Respublikos stojimo, ypač į jo 50 straipsnį,
atsižvelgdama į Komisijos
pasiūlymą,
kadangi:
(1)       Stojimo akto 50 straipsnyje
nustatyta, kad tais atvejais, kai dėl stojimo būtina daryti iki
įstojimo dienos institucijų priimtų aktų adaptacijas ir kai
būtinos adaptacijos nebuvo numatytos Akte ir jo prieduose, Taryba, remdamasi
Komisijos pasiūlymu, kvalifikuota balsų dauguma priima būtinus
aktus, jei pirminis aktas nebuvo priimtas Komisijos;
(2)       konferencijos, kurioje buvo
parengta Stojimo sutartis, Baigiamajame akte nurodyta, kad Aukštosios
Susitariančiosios Šalys pasiekė politinį susitarimą
dėl institucijų priimtų aktų adaptacijų, kurias reikia
padaryti atsižvelgiant į stojimą, ir prašo Tarybos ir Komisijos
priimti tas adaptacijas iki įstojimo, prireikus jas papildžius ir
atnaujinus atsižvelgiant į Sąjungos teisės raidą;
(3)       todėl direktyvos
77/91/EEB[5],
78/660/EEB[6]
83/349/EEB[7],
2009/101/EB[8],
2009/102/EB[9]
ir 2011/35/ES[10]
turėtų būti atitinkamai iš dalies pakeistos,
PRIĖMĖ ŠIĄ
DIREKTYVĄ:
1 straipsnis
Direktyvos 77/91/EEB, 78/660/EEB, 83/349/EEB,
2009/101/EB, 2009/102/EB ir 2011/35/ES iš dalies keičiamos taip, kaip
nurodyta priede.
2 straipsnis
1.           Valstybės narės ne
vėliau kaip Kroatijos Respublikos įstojimo į Europos
Sąjungą dieną priima ir paskelbia įstatymus ir kitus
teisės aktus, būtinus, kad būtų laikomasi šios direktyvos.
Jos nedelsdamos pateikia Komisijai tų teisės aktų nuostatų
tekstą. 
Jos taiko šias nuostatas nuo Kroatijos
įstojimo į Europos Sąjungą dienos.
Valstybės narės, priimdamos tas
nuostatas, daro jose nuorodą į šią direktyvą arba tokia
nuoroda daroma jas oficialiai skelbiant. Nuorodos darymo tvarką nustato
valstybės narės.
2.           Valstybės narės
pateikia Komisijai šios direktyvos taikymo srityje priimtų
nacionalinės teisės aktų pagrindinių nuostatų tekstus.
3 straipsnis
Ši direktyva įsigalioja tik tuo atveju,
jei įsigalioja Kroatijos Respublikos stojimo sutartis, jos
įsigaliojimo dieną.
4 straipsnis
Ši direktyva skiriama valstybėms
narėms.
Priimta Briuselyje
                                                                       Tarybos
vardu
                                                                       Pirmininkas
                                                                       
PRIEDAS 
BENDROVIŲ TEISĖ
A.           BENDROVIŲ TEISĖ
1.           31977
L 0091: 1976 m. gruodžio 13 d. antroji Tarybos direktyva
77/91/EEB dėl apsaugos priemonių, kurių valstybės
narės, siekdamos tokias priemones suvienodinti, reikalauja iš Sutarties 58
straipsnio antroje pastraipoje apibrėžtų akcinių bendrovių,
jų narių ir kitų interesų apsaugai, bendroves steigiant,
palaikant ir keičiant jų kapitalą, koordinavimo (OL L 26, 1977 1
31, p. 1).
1 straipsnio 1 dalyje tarp Prancūzijai ir
Vokietijai skirtų įrašų įterpiama:
–              
„Kroatijoje:
dioničko
društvo,“
2.           32009
L 0101: 2009 m. rugsėjo 16 d. Europos Parlamento ir
Tarybos direktyva 2009/101/EB dėl apsaugos priemonių, kurių
valstybės narės reikalauja iš Sutarties 48 straipsnio antroje
pastraipoje apibrėžtų bendrovių siekiant apsaugoti narių ir
trečiųjų asmenų interesus, koordinavimo, siekiant
suvienodinti tokias apsaugos priemones (OL L 258, 2009 10 1,
p. 11).
1 straipsnyje tarp Prancūzijai ir Italijai
skirtų įrašų įterpiama:
–              
„Kroatijoje:
dioničko društvo,
društvo s ograničenom odgovornošću;“
3.           32009
L 0102: 2009 m. rugsėjo 16 d. Europos Parlamento ir Tarybos
direktyva 2009/102/EB, bendrovių teisės srityje dėl
vienanarių privačių ribotos atsakomybės bendrovių (OL
L 258, 2009 10 1, p. 20).
I priede tarp Prancūzijai ir Italijai
skirtų įrašų įterpiama:
–              
„Kroatijoje:
„društvo s
ograničenom odgovornošću, dioničko društvo“;“
4.           32011 L 0035: 2011 m.
balandžio 5 d. Europos Parlamento ir Tarybos direktyva 2011/35/ES dėl
akcinių bendrovių jungimo (OL L 110, 2011 4 29, p. 1).
1 straipsnio 1 dalyje tarp Prancūzijai ir
Italijai skirtų įrašų įterpiama:
„Kroatijoje:
dioničko društvo,“
B.           APSKAITOS STANDARTAI
1.           31978
L 0660: 1978 m. liepos 25 d. ketvirtoji Tarybos direktyva,
grindžiama Europos ekonominės bendrijos steigimo sutarties 54 straipsnio 3
dalies g punktu, dėl tam tikrų tipų bendrovių metinių
atskaitomybių (OL L 222, 1978 8 14, p. 11).
(a)         
1 straipsnio 1 dalies pirma pastraipa papildoma
taip:
–              
„Kroatijoje:
dioničko društvo,
društvo s ograničenom odgovornošću,“.
(b)         
1 straipsnio 1 dalies antra pastraipa
papildoma taip:
„(bb) Kroatijoje:
javno trgovačko
društvo, komanditno društvo;“.
2.           31983 L 0349: 1983 m. birželio 13 d.
septintoji Tarybos direktyva 83/349/EEB, pagrįsta Sutarties 54 straipsnio
3 dalies g punktu dėl konsoliduotos atskaitomybės
(OL L 193, 1983 7 18, p. 1).
4 straipsnio 1 dalies pirmoji pastraipa papildoma
taip:
„(bb) Kroatijoje:
dioničko društvo,
društvo s ograničenom odgovornošću;“.
[1]               OL L 112, 2012 4 24, p. 10.
[2]               OL L 112, 2012 4 24, p. 21.
[3]               OL L 112, 2012 4 24, p. 95.
[4]               OL L 363,
2006 12 20, p. 1.
[5]               OL L 26, 1977 1 31, p. 1.
[6]               OL L 222, 1978 8 14, p. 11
[7]               OL L 193, 1983 7 18, p. 1.
[8]               OL L 258, 2009 10 1, p. 11.
[9]               OL L 258, 2009 10 1, p. 20.
[10]               OL L 110, 2011 4 29, p.1.